ອົງການກວດສອບແຫ່ງລັດ ປະເຊີນກັບບັນຫາ ໃນການດຳເນີນ ມາດຕະການຕ່າງໆ
ການທີ່ມີອຳນາດ ຢ່າງຈຳກັດ ໄດ້ສົ່ງຜົນກະທົບ ຕໍ່ລະດັບປະສິດທິພາບ ໃນການຮຽກ ແລະການຈັດເກັບ ລາຍຮັບຄືນ ຈາກບັນດາພະນັກງານ ທີ່ຜິດວິໄນການເງິນ.
ປະທານອົງກນກວດສອບແຫ່ງລັດ ຍອມຮັບວ່າ ການມີອຳນາດຢ່າງຈຳກັດເຮັດໃຫ້ຕ້ອງ ປະເຊີນກັບຄວາມຫຍຸ້ງຍາກ ໃນການຈັດເກັບລາຍຮັບຄືນ ຈາກພະນັກງານລັດ ທີ່ນຳໃຊ້ ງົບປະມານໄປໂດຍບໍ່ຖືກຕ້ອງ ທ່ານນາງວຽງທອງ ສີພັນດອນ ປະທານອົງການກວດສອບແຫ່ງລັດ ຍອມຮັບວ່າ ການທີ່ ອົງການກວດສອບແຫ່ງລັດ ມີອຳນາດຢ່າງຈຳກັດໃນການດຳເນີນມາດຕະການຕ່າງໆ ເມື່ອໄດ້ກວດພົບການລະເມີດວິໄນການເງິນ ໂດຍບັນດາພະນັກງານຂອງລັດຖະບານນັ້ນ ໄດ້ສົ່ງຜົນກະທົບຕໍ່ລະດັບປະສິດທິພາບໃນການຮຽກ ແລະການຈັດເກັບລາຍຮັບຄືນ ຈາກບັນດາພະນັກງານທີ່ນຳໃຊ້ງົບປະມານໄປ ໂດຍບໍ່ຖືກຕ້ອງຕາມລະບຽບກົດໝາຍ ຢ່າງຫລີກລ່ຽງບໍ່ໄດ້ ທັງນີ້ກໍເນື່ອງຈາກວ່າ ອົງການກວດສອບແຫ່ງລັດ ມີອຳນາດພຽງການແຈ້ງເຕືອນໄປຍັງ ໜ່ວຍງານທີ່ຮັບຜິດຊອບ ໂດຍກົງເທົ່ານັ້ນ ເພື່ອໃຫ້ດຳເນີນການຮຽກ ແລະການຈັດເກັບ ລາຍຮັບຄືນໄດ້ຕາມກົດໝາຍວ່າດ້ວຍການກວດສອບແຫ່ງລັດ ດັ່ງທີ່ ທ່ານນາງວຽງທອງ ໄດ້ໃຫ້ການອະທິບາຍວ່າ: ໂດຍອີງຕາມລາຍງານຜົນການກວດສອບບົດສະຫລຸບຂາດໂຕ ໃນການຈັດຕັ້ງປະຕິບັດ ແຜນງົບປະມານແຫ່ງລັດ ໃນສົກປີ 2014-2015 ລະບຸວ່າ ໄດ້ກວດສອບເຫັນລາຍຮັບ ຂອງຫົວໜ່ວຍງົບປະມານ ໃນຂັ້ນສູນກາງ ແລະທ້ອງຖິ່ນບໍ່ໄດ້ມອບເຂົ້າງົບປະມານແຫ່ງ ລັດ ຄິດເປັນມູນຄ່າລວມເຖິງ 814 44 ຕື້ກີບ ຫຼືກວ່າ 100 ລ້ານໂດລາ ໃນນັ້ນ ກໍແບ່ງ ເປັນລາຍຮັບຂະແໜງສ່ວຍສາອາກອນ 173 77 ຕື້ກີບ ລາຍຮັບຂະແໜງຊັບສິນຂອງ ລັດ 156 66 ຕື້ກີບ ກອງທຶນລັດ 442 82 ຕື້ກີບ ແລະຄັງເງິນແຂວງ 41 15 ຕື້ກີບ ສ່ວນດ້ານລາຍຈ່າຍນັ້ນ ໄດ້ກວດສອບເຫັນຫົວໜ່ວຍງົບປະມານ ຂັ້ນສູນກາງ ແລະ ທ້ອງຖິ່ນໄດ້ໃຊ້ຈ່າຍນອກແຜນງົບປະມານແຫ່ງລັດ ໃນມູນຄ່າ 406 28 ຕື້ກີບ ຫຼື ຫລາຍ ກວ່າ 50 ລ້ານໂດລາ ໃນນັ້ນເປັນການໃຊ້ຈ່າຍ ເພື່ອເປັນເງິນອຸດໜຸນລັດຖະກອນ ຄ່າໃຊ້ ຈ່າຍດ້ານການບໍລິຫານ ການຊື້ຍວດຍານພາຫະນະ ການດັດສົມ ແລະຊຳລະໂຄງການ ພັດທະນາຕ່າງໆຂອງລັດ ທີ່ປະສົບກັບບັນຫາຊັກຊ້າ ນອກຈາກນັ້ນ ຍັງໄດ້ກວດນສອບເຫັນການຊຳລະໜີ້ສິນ ການລົງທຶນຂອງລັດນອກແຜນ ງົບປະມານແຫ່ງລັດ ດ້ວຍຮູບແບບການອ່ວຍໜີ ຈຳນວນ 827 05 ຕື້ກີບ ຫຼືຫລາຍກວ່າ 103 ລ້ານໂດລາ ແລະການໃຊ້ຈ່າຍເງິນນອກແຜນງົບປະມານແຫ່ງລັດ ເພື່ອທົດແທນ ບັນຊີເງິນຝາກ ຂອງອົງການບໍລິຫານວິຊາການຂອງລັດ ໃນມິນຄ່າ 149 45 ຕື້ກີບ ຫຼື ກວ່າ 18 ລ້ານໂດລາ ທັງກໍຍັງກວດສອບເຫັນລາຍຈ່າຍລ່ວງໜ້າຢູ່ຄັງເງິນແຫ່ງລັດ ເຖິງ 788 81 ຕື້ກີບ ຫຼືຫລາຍກວ່າ 98 ລ້ານໂດລາ ອີກດ້ວຍ ທາງດ້ານທ່ານບຸນເຕັມ ຊ່ວງໄຊຍະວົງ ສະມາຊິກສະພາແຫ່ງຊາດລາວ ຈາກແຂວງ ສະຫວັນນະເຂດ ໃຫ້ທັດສະນະວ່າ ການກວດສອບຈະພົບເຫັນການຮົ່ວໄຫລຂອງລາຍ ຮັບ ແລະງົບປະມານຂອງລັດຫລາຍກວ່ານີ້ ຖ້າຫາກໄດ້ມີການກຳນົດອຳນາດໜ້າທີ່ ຢ່າງຊັດເຈນ ລະຫວ່າງການກວດສອບແຫ່ງລັດ ກັບອົງການກວດກາລັດຖະບານ ເພາະ ວ່າ ອຳນາດໜ້າທີ່ລະຫວ່າງ 2 ອົງການໃນປັດຈຸບັນນີ້ ຍັງຊ້ຳຊ້ອນກັນ ຈຶ່ງເຮັດໃຫ້ເກີດ ບັນຫາຊ່ອງວ່າງໃນການຈັດຕັ້ງປະຕິບັດດັ່ງກ່າວ ແຕ່ຢ່າງໃດກໍຕາມ ໄດ້ກວດພົບການຄໍຣັບຊັ້ນ ຢູ່ໃນແຂວງສາລະວັນ 1,836 ຕື້ກີບ ແລະ ຍຶດໄມ້ຜິດກົດໝາຍ 1,257,867 ແມັດກ້ອນ ທັງຍັງກວດພົບການເສຍຫາຍດ້ານງົບ ປະມານ ກວ່າ 1,143 ຕື້ກີບ ໃນແຂວງອຸດົມໄຊ ໃນຊ່ວງປີ 2011-2015 ອີກດ້ວຍ